SEBUAH SIRI NETFLIX
Bilik ini akan kosong buat sementara waktu kerana tuan muda dah masuk Songrim.
Susun buku-buku dan pakaiannya.
- Baik, puan. - Baik, puan.
Tuan Muda pergi belajar sebanyak 12 kali dan dihalau sebanyak 12 kali juga.
Dia mungkin balik semula. Mari tunggu beberapa hari.
Kali ini berbeza.
Tuan Muda Uk sudah berubah.
Bilik ini mungkin menjadi bilik pengantin baru.
Jadi kita perlu kemas dulu.
Ada berita dia akan bertunang lagi?
Susah untuk dia berkahwin jika dia batalkan pertunangan lagi.
Kali ini berbeza.
Ada seorang wanita yang Tuan Muda Uk simpan di dalam hatinya.
Betul tak, Mu-deok?
Ini berkenaan telur yang dimaksudkan Tuan Muda Uk.
Saya yakin orang yang dimaksudkannya ialah gadis yang saya jumpa di Songrim.
Telur yang terletak di puncak pokok
bermaksud dia tak rapat dengan orang
dan buat orang mahu melindunginya.
Dia pasti seorang gadis ibarat bangau.
Seperti saya.
Entahlah.
Mungkin telur yang ingin dilindunginya bukannya terpisah mahupun bangau,
tetapi seekor helang yang liar.
Betulkah?
Helang liar menakutkan.
Belatuk dan cuckoo pula memeningkan kepala.
Jangan risau.
Dia akan terbang jauh selepas telur itu menetas.
Bolehkah ia terbang dengan mudah jika hati sudah terpaut?
Jika ia dipeluk dengan erat, adakah ia berharga kepada Tuan Muda saja?
Telur itu juga pasti merasa yang sama.
Saya suka Cik Puan Yun-ok.
Dia seiras Puan Besar Do-hwa.
- En. Lee! - Ya?
Jangan alih buku itu. Itu buku Tuan Jang Gang.
Cepat.
Apa yang saya kongsi dengan Jang Uk
ialah tekanan untuk terus hidup.
Perasaan terdesak kami untuk mencari siapa diri kami.
Selepas impian kami tercapai,
kami berjanji untuk buang satu sama lain tanpa sesalan.
Perasaan yang disebut oleh Kim Do-ju…
akan menjadi tidak bermakna
dan akan dibuang meskipun ia wujud dalam hati kami.
Awak dah hafal semua ini?
Ya. Tuan boleh soal saya. Saya takkan salah walaupun satu.
Tapi
paling cepat pun sebulan untuk hafal semuanya.
Saya pernah memiliki 12 orang guru. Saya baca buku sama untuk 12 kali.
Menghafal buku ini
adalah sangat mudah untuk saya.
Saya ingatkan dia akan patuh peraturan tanpa melawan,
tapi ada sebab dia cakap begitu.
Disebabkan saya boleh keluar dari sini, saya mahu balik ke rumah.
Belum lagi.
Kenapa tak boleh?
Menurut peraturan, saya boleh keluar selepas tamat pendidikan asas.
Saya bukan sekadar meminta awak
untuk menghafal peraturan itu,
tapi untuk ia dijadikan tabiat.
Disebabkan awak menipu saya,
jadi saya tak anggap awak sudah lulus pendidikan asas.
Adakah peraturan Songrim
boleh diubah oleh tuan sesuka hati tuan?
Nah.
Baca sebuah buku lagi.
Selepas awak baca buku ini,
saya akan benarkan awak keluar dan masuk dari sini dengan bebas.
Jangan!
Saya boleh keluar…
selepas baca buku ini?
Ya.
Awak harap membaca buku ini
adalah satu lagi tugas mudah untuk awak.
Habislah.
Nampaknya, Mu-deok takkan jumpa Uk untuk tempoh yang lama.
Apa? Ini buku kosong.
Itu bukan buku kosong. Ada tulisan dalam buku itu.
Tidak ada.
Tuan nampak apa-apa?
Awak yang tak nampak.
Ini ialah buku Kata-Kata Hati yang ditulis Tuan Guru Seo Gyeong
yang boleh dibaca jika awak fokuskan tenaga awak.
Begitu rupanya.
Maksudnya, mereka boleh nampak tulisan di sini?
Saya sahaja yang tak nampak?
Dang-gu. Nampaknya kawan awak, Uk,
tak tahu tentang buku itu.
Dia tak pernah terima latihan formal. Itu sebabnya dia tak tahu.
Dengarnya dia tak boleh keluar
selagi tak baca buku itu.
Kasihan dia.
Dia akan terkurung selama enam bulan.
Dengan tahap Uk, dia perlu lebih masa.
Dia berada di tahap Ryusu, tapi tak pernah belajar ilmu sihir.
Pasti akan ambil lebih dari setahun.
Bagaimana awak tahu sedangkan tak pernah dapat buku itu?
Saya tahu ia boleh dibaca selepas terima latihan tertentu.
Ingat yang Uk lebih terlatih daripada awak.
Uk dah terima buku itu,
tapi bukan awak.
Jangan cakap ikut sedap mulut kalau tak tahu apa-apa.
Saya pergi dulu.
Tak guna.
Kenapa pak cik beri Uk buku Kata-Kata Hati?
Saya pun tak pasti.
Dia akan terkurung dan tak boleh buat apa-apa selagi tak baca buku itu.
Saya tak berniat
untuk melatih Jang Uk.
Saya akan biar dia berada di bawah pemerhatian saya
agar dia tak boleh keluar dan menimbulkan masalah.
Awak tidak terima dia belajar di sini, tapi awak mengurungnya dalam Songrim.
Uk diterima di Songrim dalam kekecohan.
Ayahnya pasti akan datang.
Ayah? Maksud awak, Jang Gang?
Perkara yang paling Jang Gang risaukan adalah
tenaga anaknya mengalir dan dia dikenali semua.
Jika dia tahu,
dia pasti akan datang.
Untuk menjatuhkan Jin Mu, Jang Gang sebagai Gwanju, perlu kembali.
Jang Gang perlu pulang
agar semua permasalahan selesai.
Kasihan Uk.
Dia tak belajar sebarang ilmu
dan bersusah payah untuk diterima di Songrim.
Mustahil dia dapat baca
buku Kata-Kata Hati.
Dia tidak baik pun, tapi kenapa nak beri snek?
Saya dengar khabar angin mengenainya
dan sejarah keluarganya rumit, tahap sihir rendah
- dan dia tak baik hati. - Tidak.
Dia baik.
Kenapa cik puan cakap begitu?
Disebabkan dia sangat cerewet,
dia hanya ada seorang orang suruhan sahaja yang bernama Mu-deok.
- Mu-deok? - Ya.
Dia ialah orang suruhannya yang sentiasa ada di sisinya.
Mu-deok.
Dengarnya awak yang menemani saya semalam.
Saya ingatkan awak Mu-deok. Maafkan saya.
Itu sebabnya dia ingatkan saya Mu-deok pada malam itu.
Selamat sejahtera.
Kami dari Sejukwon.
Silakan, cik puan.
Nanti. Api itu…
Bagus.
Baca lagi satu buku.
Saya tertipu.
Dia sengaja menyusahkan saya!
Kita berjumpa lagi.
Ya. Awak nak keluar?
Ya. Saya perlu jumpa seseorang di luar sana.
Tapi kenapa perlu ikut tingkap?
Saya keluar sorok-sorok.
Kita anggap awak tak nampak juga.
Aduhai. Kenapa dia tergesa-gesa? Kami patut naik bersama-sama.
Aduhai. Entah kenapa dia jalan cepat sangat.
Kenapa cik puan tergesa-gesa?
Jang Uk tiada dalam kelas?
Tidak! Dia ada di dalam.
Mari naik.
Saya mahu berbincang sesuatu dengannya secara peribadi.
Saya nak kami berdua-duaan.
Kami akan berbual untuk masa yang lama. Tunggu di luar.
Mu-deok, ada tuan muda dari Songrim datang.
Dia cari awak.
Tuan Muda Yul.
Awak ingatkan Uk yang datang?
Susah untuk awak jumpa dia buat masa ini.
Dia diberi satu tugasan yang sukar.
Dia pasti akan bertahan.
Dia perlu bertahan dan tak dihalau.
Apa yang penting ialah untuk dia perbaiki kemahiran.
Saya risau melihat awak pada hari itu, tapi awak nampak sihat.
Awak buat apa tanpa Uk di sisi?
Saya orang suruhan di sini, jadi saya buat kerja rumah seharian.
Cik Kim tiada di rumah.
Tuan boleh tunggu di dalam.
Saya ke sini untuk jumpa awak.
Saya?
Kenapa tuan mahu berjumpa dengan saya?
Sebenarnya…
Payung.
Saya nak ambil payung yang saya pinjamkan tempoh hari.
Payung?
Saya dah buang kerana ia terkoyak ditiup angin.
Betulkah?
Jom keluar.
Apa?
Kita perlu beli payung.
Pulangkan payung saya.
PAYUNG
Ini payung yang sama tuan pinjamkan kepada saya.
Ini ada satu lapisan saja…
Ia payung pakai buang daripada kertas kualiti rendah.
Payung saya daripada buluh dan kulit kambing berkualiti.
Berkualiti, ya?
Kenapa beri saya payung mahal begitu?
Saya pinjamkan sahaja.
Kalau dah hilang, beri saya pampasan.
Itu juga satu-satunya payung yang saya ada.
Kenapa tuan muda keluarga Seo ada satu payung sahaja?
Saya jarang keluar semasa hari hujan.
Kaki saya cedera semasa kecil dan ia masih sakit apabila hari hujan.
Adakah kaki tuan yang patah dulu masih sakit lagi?
Tuan Muda Dang-gu yang beritahu saya tentang kaki tuan patah.
Saya cedera di Danhyanggok.
Kenapa seorang ahli sihir yang kawal tenaga masih sakit kaki?
Maksudnya, kaki tuan masih belum sembuh sepenuhnya.
Di Danhyanggok,
ada seseorang yang menanti saya.
Dia yang selamatkan dan rawat saya.
Kami berpisah sebelum saya sempat cakap apa-apa.
Itu sebabnya masih belum sembuh.
- Saya suka yang ini. - Apa?
Saya nak yang ini. Tolong bayar.
Baiklah.
- Saya beli yang ini. - Baik.
Sila dapatkan bayaran daripada keluarga Jang.
Kenapa suruh keluarga Uk bayar? Awak yang perlu bayar.
Orang suruhan macam saya tak berduit.
Mustahil awak tak berduit.
Saya nampak awak berseronok
dan beli baju cantik dengan duit yang awak sembunyikan.
Itu…
- Berapa harganya? - Awak pandai pilih barang.
Awak pilih payung paling mahal di sini.
Aduhai.
Mu-deok tiada di sini?
Ke mana dia pergi pada waktu begini?
Adakah tuan telah dihalau lagi?
Tidak. Saya keluar sekejap sahaja.
Saya akan balik tak lama lagi.
Begitu rupanya.
Mu-deok akan balik tak lama lagi.
Nak saya panaskan air mandi untuk tuan dahulu?
Boleh juga.
Saya patut mandi di sini selepas sekian lama.
- Saya akan sediakannya. - Baik.
Kenapa…
Kenapa yakgwa di sini terasa manis sekali?
Kenapa tiada makanan ringan di Songrim?
Dulu Tuan Park suka makanan manis.
Adakah kita akan putuskan hubungan kita di sini hari ini?
Ya.
Tak lama lagi, adik-beradik kepoh itu
akan tamat kelas bunga dan lalu di sini.
Khabar angin yang kita sudah putus
akan tersebar sekiranya mereka nampak kita bertengkar.
Seperti yang dijanjikan,
kita anggap kita putus kerana kesalahan saya.
Pertama sekali, tampar saya sekuat hati.
Kemudian, tolak saya dan tinggalkan saya.
Perlukah kita buat begitu?
Kita nak batalkan perkahwinan.
Mereka hanya akan percaya apabila nampak situasi sebegitu.
Kalau begitu, akan ada khabar angin buruk mengenai awak.
Nanti, tiada orang nak aturkan perkahwinan untuk awak.
Saya
tak nak kahwin ikut aturan keluarga.
Saya akan berkahwin dengan
orang yang saya cintai.
Tamparan terlalu teruk.
Saya akan simbah awak dengan teh.
Baiklah. Sila buat begitu.
Teh ini terlalu panas.
Awak mungkin melecur nanti.
Aduhai.
Tak mengapa.
Ada persembahan ahli silap mata dalam beberapa hari lagi.
Saya nak tengok persembahan mereka,
tapi tak boleh jika kita berpisah pada hari ini.
Tapi kenapa?
Menurut pengalaman saya, jika perkahwinan dibatalkan,
saya tak boleh keluar rumah sekurang-kurangnya sebulan.
Begitu rupanya.
Kalau begitu, apa kata kita tangguh perpisahan kita untuk beberapa hari?
Awak tak kisah?
Mereka juga akan datang pada hari itu.
Rasa pelik jika saya pergi sendirian.
Disebabkan kita masih pasangan, jom pergi bersama-sama.
Suka hati awak.
Tolong bungkuskan gula-gula labu, gula-gula beras
dan semua yakgwa ini.
Baiklah.
Tuan Muda saya macam kanak-kanak.
Dia marah jika tiada makanan ringan.
Tolong beri kepadanya.
Saya suka songhwa dasik.
Tuan memang suka barangan yang mahal.
- Nak saya bungkuskan sekali? - Tak perlu.
PEMILIHAN ORANG SURUHAN SONGRIM
KELAYAKAN: SIHAT, BOLEH MEMBACA DAN MENGIRA, TIADA REKOD JENAYAH
Saya akan caj keluarga Jang.
Tolong beri kepada Tuan Muda Uk.
Saya perlu buat sesuatu di sini. Sila jaga diri.
Ini dia.
- Tengoklah. - Baik.
- Cik. - Ya?
Terima kasih.
Bukankah dia orangnya?
Memang itu orangnya.
Awak.
- Awak curi duit saya. - Pulangkan cincin saya.
- Oh, Tuhan! - Mana dia?
- Hei! Jangan larikan diri! - Hei!
Tunggu!
- Awak! - Halang penipu itu!
- Pencuri! - Hei, berhenti!
- Oh, Tuhan! - Tunggu saya dapat tangkap awak!
- Hei, berhenti! - Tunggu saya!
- Tak guna. - Hei!
- Cepat! - Awak buat apa?
Tak guna…
Tangkap penipu itu!
- Dia dah lari. - Hei.
- Bukankah dia orangnya? - Ya.
Itu Mu-deok.
Mu-deok!
Itu pun awak…
- Awak… - Tangkap pencuri!
Datang sini! Saya akan tangkap awak.
Hei!
Tangkap dia.
Saya yakin itu Mu-deok.
Kenapa dia boleh melihat?
Dia selalu tutup mata kerana tak nampak.
Mungkin saya salah orang?
Akhirnya saya jumpa awak,
So-i.
Saya ke Kampung Sari kerana awak menyorok di sana,
tapi awak dah larikan diri.
Ingat saya takkan berjaya jumpa awak?
Apa ini?
Awak berpura-pura jadi orang buta di sini?
Awak pandai berlagak menyedihkan.
Kemudian awak akan tikam belakang orang. Itulah kepakaran awak.
Tapi…
berani awak ambil duit saya?
Saya tak faham maksud awak.
Aduhai…
Awak masih nak menipu lagi?
Heret dia.
Tolong saya!
Tolong selamatkan saya!
Mata saya buta.
Orang saya tak kenali
cuba nak heret saya kerana mata saya buta.
Tolong saya!
Amboi. Bukan main awak berlakon.
Tolong saya!
Apa tengok-tengok?
- Mari sini. - Lepaskan!
Awak tak boleh heret orang seperti itu.
Dia buat sesuatu yang melayakkan dia dilayan sebegitu.
Jangan masuk campur.
Mata saya buta.
- Saya tak kenal siapa mereka. - Budak ini…
Tangkap dia!
Dia seorang ahli sihir.
Jom!
Awak boleh bangun?
Terima kasih.
Mereka orang berbahaya.
Lebih baik awak dapatkan bantuan pihak berkuasa.
Saya hantar awak.
Tidak mengapa. Saya tak perlu buat begitu.
Tongkat awak dah patah.
Ini payung.
Awak boleh guna sebagai tongkat.
Tuan. Biarkan sahaja.
Dia kata dia tak nak dibawa ke pihak berkuasa.
Saya tak tahu apa yang terjadi,
tapi ini ialah urusan samseng.
Tak ada faedahnya jika tuan melibatkan diri dalam urusan mereka.
Saya hantar awak.
Lebih baik awak dapatkan bantuan pihak berkuasa.
Saya patut ikut dia sahaja.
Nombor 125.
Maksudnya sudah ada 125 orang pemohon?
SERATUS DUA PULUH LIMA
Mereka nak pilih lima orang sahaja.
Bolehkah saya berjaya?
Mu-deok.
Awak ada di sini?
Tuan muda cari awak.
Tuan Muda Yul datang lagi?
Tidak. Tuan Muda Uk.
Tuan Muda Uk larikan diri sebentar dan singgah ke rumah.
Aduhai. Saya perlu pergi sebelum senja. Kenapa dia tak balik lagi?
Di mana tuan muda?
Dia baru pergi. Saya pun tak jumpa.
Kata nak ikut peraturan, tapi kenapa keluar?
Saya harap dia tidak tertangkap.
Dia baru pergi.
Baru sahaja.
Kenapa dengan dia?
Jang Uk.
Tuan muda!
Awak ke mana? Saya ingatkan kita takkan berjumpa.
Tapi kita dah dapat berjumpa. Itu dah cukup.
Saya perlu balik semula. Susah nanti kalau tertangkap.
Tunggu saya. Saya akan ke sana.
Saya dah jumpa cara. Jadi buat apa awak perlu buat di sana.
Saya akan buat apa yang saya mampu.
Baiklah. Tapi apa caranya?
Songrim sedang mencari pekerja.
Jangan tertangkap.
Tuanku tidak perlu ke Sejukwon sendiri.
Panggillah Tuan Guru Heo ke istana.
Tak perlu. Ini alasan beta untuk ambil angin juga.
Beta suka keluar.
Bukankah itu Jang Uk?
Kenapa kamu ada di sini?
Bukankah kamu tak boleh keluar
selagi tak dapat baca buku Kata-Kata Hati?
Dulu Tuanku muncul di tempat kami minum arak,
sekarang Tuanku nak tahu tentang patik.
Kenapa Tuanku berminat dengan patik? Itu buat patik rasa terbeban.
Beta dapat tahu daripada Tuan Guru Heo Yeom.
Oh, ya. Dengarnya awak sakit selepas minum arak hari itu.
Kenapa pula Tuanku ke Sejukwon?
Nampaknya Tuanku masih dalam kesakitan kerana serangan saya.
Aduhai.
Tidak sakit. Beta sudah sembuh.
Beta cuma mahu minum teh untuk menguatkan beta.
Santaplah makanan yang enak. Tuanku perlu panjang usia.
Apa yang kamu sorokkan tadi?
Tunjuk kepada beta.
Ini yakgwa.
Saya sorokkannya untuk makan sendiri, tapi Tuanku nampak.
Silakan.
Dengarnya Songrim tidak menyediakan makanan ringan seperti ini.
Kamu balik ke rumah?
Kamu pasti hadapi masalah besar jika orang tahu kamu keluar.
Perlukah Tuanku beritahu orang mengenai perbuatan patik
sedangkan Tuanku berikan patik arak dan pernah memuji patik juga?
Patik juga beri Tuanku yakgwa patik.
Jangan ikut jalan depan pokok pain besar. Ada ahli sihir berkumpul di sana.
Terima kasih, Tuanku. Sila jaga diri.
Kenapa beta perlu bersabar dengan perangainya?
Ini enak.
Adakah ia enak?
- Adakah ia enak, Tuanku? - Ya.
Beta ingatkan putera mahkota
akan lebih membenci Songrim selepas perlawanannya.
Tapi nampaknya
dia semakin akrab dengan mereka.
Putera mahkota buat begitu agar Songrim menerimanya sebagai raja
tanpa memaksa mereka buat begitu.
Bolehkah kita biarkannya begitu sahaja?
Jangan risau, Tuanku.
Mudah untuk patik ubah fikirannya.
Bukankah kita ada rekod bintang pada hari Uk lahir?
Akhirnya, putera mahkota akan bunuh Jang Uk.
Kita akan gunakan dia untuk dapatkan Jin Ho-gyeong dari Jinyowon?
Jinyowon akan menyebelahi kita tidak lama lagi.
Sudah dua jam cik puan berada di dalam.
Jangan ganggu mereka.
Ada banyak nak dibualkan.
Tuan! Tunggu!
Saya dah kata jangan ganggu mereka.
Ada yang tak kena.
Saya perlu periksa jika Jang Uk ada bersama di dalam.
Maksud tuan, cik puan saya menipu?
Aduhai.
Kenapa dia tak balik lagi?
Situasi akan jadi pelik untuk saya jika kami tertangkap.
Kenapa awak berada di sini?
Saya kata kita ada bersama-sama supaya awak tidak tertangkap.
Saya tunggu hingga awak balik.
Dah nampak? Mereka ada bersama-sama.
Saya pergi dulu.
Saya seronok kita dapat berbual hari ini.
Ya.
Silakan.
Apa kamu berdua buat di sini selama dua jam?
Saya pun tak pasti.
Apa yang kami buat di sini untuk tempoh yang lama?
Dia pasti bosan.
Awak nak sertai ujian pemilihan orang suruhan Songrim?
Ya. Tengok apa yang terjadi hari ini.
Saya perlu berada di sisi tuan muda untuk menjaganya.
Betul cakap awak.
Dia sanggup datang untuk mandi dan makan snek di sini kerana tak selesa.
Tuan muda telah dibesarkan seperti menatang minyak yang penuh.
Jadi dia tak dapat selesakan diri di Songrim.
SERATUS DUA PULUH LIMA
Saya sudah memohon.
Saya pasti akan lulus.
Baiklah. Simpan kertas itu.
Ini ialah rumah keluarga Jang.
Kami boleh pastikan awak lulus.
Betulkah?
Saya boleh diterima di sana tanpa ambil ujian?
Ya. Percayakan saya.
Tak boleh.
Pemilihan orang suruhan Songrim perlu dijalankan secara adil.
Tiada pengecualian.
Saya tak minta dia diberi jawatan di sini.
Awak cuma perlu daftarkan namanya supaya dia terima tangkal
untuk keluar masuk Songrim sahaja.
Keluarga Jang akan bayar dia.
Lagi satu…
Ini.
Saya beli ini untuk awak kerana ia sesuai untuk awak.
Tengoklah.
Saya dengar awak berikan ini sebagai rasuah
kepada Park dari Songrim.
- Ini hanya satu hadiah. - Bukankah awak beri ini
dan minta Mu-deok diluluskan?
Ini kerana Tuan Muda Uk sangat sensitif.
Jika Mu-deok berada di sisinya,
dia boleh berlatih dengan lebih baik. Itu sebabnya saya minta bantuannya.
Bukankah ini satu rasuah?
Maafkan saya. Saya tak berfikir panjang.
Apabila Park bawa benda ini ke sini,
saya kata yang awak takkan sekali-kali buat sebegitu!
Saya menyebelahi awak.
Bagaimana saya nak menghadap Park sekarang?
Saya…
Saya akan minta maaf kepadanya.
Apa kata orang nanti?
Kim Do-ju gunakan hubungannya dengan saya untuk meminta
sesuatu yang salah di sisi peraturan.
Walaupun saya beri dia skarf sutera, saya tidak sebut nama tuan.
Kalau tak cakap pun,
semua di Songrim tahu yang kita rapat.
Kalau awak buat begini, saya dan awak…
tak boleh berkawan rapat lagi.
Kalau begitu, saya takkan datang lagi.
Apa?
Adakah kita sangat rapat dan saling mengenali untuk tempoh lama?
Orang yang rapat
takkan mudah untuk putuskan hubungan hanya kerana satu kesilapan.
Itulah faktanya.
- Kim Do-ju, saya… - Saya yang cuba beri dia rasuah.
Saya akan beritahu Park
yang saya
dan tuan, ketua Songrim, tidak rapat langsung.
- Kim… - Ya.
Saya mohon maaf kerana
menjatuhkan maruah tuan.
Kim… Kim Do-ju…
Awak tak boleh pergi begitu sahaja.
Ambil ini.
Ia akan dianggap sebagai rasuah jika ia ditinggalkan dengan saya.
Lagi satu…
Saya tak berniat…
untuk kata awak tak patut datang ke sini…
Kim…
Kim… Kim Do-ju!
Ini sangat sukar.
Awak masih belum boleh baca.
Tuan Guru Lee!
Awak tak boleh baca buku itu di tahap tumpuan awak.
Ini kerana awak tak pernah berlatih seperti orang lain.
Berapa lama saya perlukan jika saya berlatih mulai sekarang?
Paling cepat pun setahun.
Tak boleh. Saya tak boleh terperangkap di bilik latihan selama itu.
Tapi mungkin itu niat Park Jin apabila dia berikan awak buku ini.
Jadi anak murid saya.
Awak boleh belajar dengan pantas jika ikut cara latihan saya.
Maksudnya…
Latihan teh dangeun?
Tolong beri saya masa untuk fikirkannya.
Salah satu sajak yang ditulis
oleh guru saya, Tuan Guru Seo Gyeong, turut dimasukkan ke dalam buku ini.
Sajak?
Ia sajak yang pendek.
Kalau awak nampak walau satu huruf dalam buku ini,
awak boleh baca segala-galanya.
Tapi awak tak nampak lagi, bukan?
Tuan seronok mengusik saya? Tuan tak nak beritahu pun.
Seronok melihat awak.
Nak saya tolong awak kali ini juga?
Ya.
Saya akan beritahu awak rahsia Kata-Kata Hati yang tiada siapa tahu.
Sajak yang tertulis dalam buku ini ialah sepucuk surat cinta.
Surat cinta?
Ya.
Ramai ahli sihir yang dah baca sajak itu, tapi tiada siapa tahu ia surat cinta.
Tuan Guru Seo Gyeong menulis surat yang hanya boleh dibaca dengan mata hati
untuk seorang gadis yang buta.
Awak boleh latih tahap tumpuan awak untuk baca surat ini,
tapi awak patut fikir bagaimana nak baca kerana dah tahu ini surat cinta.
Apa permulaan surat cinta?
Apa maksudnya?
Dia lelaki miangkah?
Kenapa dia suruh orang ramai baca surat cinta yang dia tulis?
Kenapa saya perlu baca? Saya tak nampak apa-apa pun.
Betulkah dia miang?
Tuan guru. Cuaca sudah semakin sejuk. Tuan tak perlu ke Danhyanggok.
Apa kata tuan terus berada di sini? Saya akan jaga tuan.
Yeom.
Latihan saya takkan berjalan lancar jika saya hidup dengan selesa.
Saya cuma risau sebagai anak didik tuan dan mahukan tuan hidup selesa.
Awak sudah matang selepas tua.
Dia ialah Kim Do-ju daripada keluarga Jang.
Dia nampak tidak gembira. Maksudnya dia bergaduh dengan Jin lagi.
Aduhai. Tuan-tuan guru.
Tuan Guru Lee.
Kenapa tuan pergi begitu sahaja tempoh hari?
Saya tak sempat berterima kasih.
Tuan pernah berjumpa dengannya dahulu?
Kami berjumpa sewaktu adakan sambutan di Chwiseonru.
Baju tuan tak apa-apa?
Jahitan baju tuan terbuka kerana saya…
Tidak mengapa.
"Jahitan"?
Begitu rupanya.
Cuaca sejuk.
Tuan tak rasa sejuk berpakaian begini?
Sila pakai ini.
Saya mahu beri sesuatu kerana berterima kasih.
Ini bukan rasuah, tapi hadiah.
Ambillah.
Ia memang sesuai dengan tuan.
Tuan tak kisah rasa hangat?
UJIAN PEMILIHAN ORANG SURUHAN SONGRIM
Mulai sekarang,
ujian pemilihan
untuk orang suruhan Songrim akan bermula.
Saya akan periksa senarai pemohon.
Sila jawab apabila nama dipanggil.
Nombor satu, Park Jun-hwa.
Ya!
Nombor dua, An So-jeong.
Ya!
An So-jeong.
DUA
An…
- Nombor empat, Lee Yeong-ok. - Ya.
- Nombor lima, Park Hyeon-su. - Ya.
- Nombor lima, Bae Hui-young. - Ya.
Apa itu?
Saya nak periksa sahaja.
SERATUS DUA PULUH LIMA, MU-DEOK
Dia ada di sini.
Nombor 125. Mu-deok.
Saya ada di sini!
Orang suruhan awak, Mu-deok, ada di Songrim hari ini.
Saya cuma nak ingatkan,
jangan nak keluar sorok-sorok.
Diam…
Tolong senyap.
Saya perlu fokus untuk baca buku ini.
Sila tumpukan perhatian.
Kalau begitu, kita berjumpa lagi dalam empat hari.
Kenapa ada kekecohan di Songrim hari ini? Ada ramai orang juga.
Ini kerana hari ini ialah hari pemilihan orang suruhan di bahagian pengurusan.
Songrim jalankan ujian pemilihan seperti itu juga?
Ramai mahu jawatan sebagai orang suruhan Songrim.
Tadi saya nampak orang suruhan daripada keluarga Jang di sana juga.
- Najis Mu-deok? - Ya, Tuanku.
Ujian yang pertama
ialah ujian bertulis yang menguji kemahiran membaca dan mengira.
Untuk lulus, dapatkan markah penuh.
Awak akan gagal walaupun hanya ada satu salah.
UJIAN PEMILIHAN ORANG SURUHAN SONGRIM
Yul!
Saya jumpa kertas ujian.
Ada banyak soalan termasuk soalan subjektif.
Mu-deok memang bijak,
tapi bolehkah dia betul semua?
Ini agak susah.
"Bagaimana nak cuci pakaian yang terkena dakwat?"
Itu soalannya.
Kita perlu guna pes nasi panas kalau ada dakwat.
Pes nasi panas?
Pertama sekali, pes nasi panas itu…
UJIAN PEMILIHAN ORANG SURUHAN SONGRIM
"Setiap tiga keluarga telah menerima jemputan untuk 20 orang.
Kalau guna meja untuk empat orang, berapa buah meja yang diperlukan?"
Kalau 20 orang dijemput daripada setiap tiga keluarga, jumlahnya 60 orang.
Satu meja boleh diduduki empat orang, jadi jumlahnya ialah
- lima belas buah meja. - Tak.
Soalan sebut "tiga buah keluarga".
Orang daripada keluarga yang sama perlu duduk bersama-sama.
Kita perlukan lebih meja apabila sambungkan meja.
Sembilan meja untuk setiap keluarga.
Jawapannya ialah 27 meja.
Mereka telah dijemput.
SEMBILAN X TIGA = DUA PULUH TUJUH
Maksudnya, perlu ada meja untuk tuan rumah juga.
DUA PULUH TUJUH + TUAN RUMAH = DUA PULUH…
Jumlahnya ialah 28 buah meja.
Betul. Ya. Betul cakap awak.
DUA PULUH LAPAN BUAH MEJA
Seterusnya ialah soalan geografi berkaitan sempadan.
Saya akan cari peta kota raya.
UJIAN PEMILIHAN ORANG SURUHAN SONGRIM
Kenapa nak bersihkan baju yang terkena dakwat?
Bukankah ia perlu dibuang? Pengiring Oh!
Ya, Tuanku.
Apa kita perlu buat jika baju terkena dakwat? Apa kamu kata tadi?
Kita perlu pes nasi panas jika terkena dakwat.
- Hancurkan beras… - Betul.
Tulis.
"Pes nasi panas."
UJIAN PEMILIHAN ORANG SURUHAN SONGRIM
Ini pasti dapat markah penuh.
Beta seronok kita jawab semua bersama-sama.
Kalau tidak, dia pasti akan gagal.
Maksudnya, kita perlu berikan jawapan sempurna ini kepada Mu-deok.
Tapi kalau kita yang ke sana, semua orang pasti perasan.
Kita boleh elak sebarang kesangsian, jika orang itu terima banyak perhatian.
UJIAN PEMILIHAN ORANG SURUHAN SONGRIM
Susah.
Lebih susah daripada yang saya jangka.
Jangan pandang kertas orang sebelah.
Mengumumkan kehadiran putera mahkota. Sila tunduk hormat!
Aduhai. Tuanku!
- Ampun Tuanku! - Ampun Tuanku!
Beta singgah sebentar kerana dapat tahu ada ujian penting dijalankan.
Ampun Tuanku.
Jangan hiraukan beta. Tumpukan kepada ujian kamu.
Tumpukan perhatian!
Fokus!
- Kamu pun… - Tumpu…
Kamu pun perlu fokus.
Saya akan umumkan calon yang lulus ujian bertulis.
Park Jun-hwa. Lulus.
Lee Yeong-ok. Gagal.
Hwang Yeon-ji. Gagal.
Oh Jee-ho. Lulus.
Nombor 125.
Mu-deok.
Tuanku!
Dia lulus!
Bagus!
Bagus.
Seramai 40 orang telah lulus ujian bertulis.
Ujian amali akan dimulakan sekarang.
Ujian amali dijalankan untuk menilai kebolehan mereka menjalankan tugas.
Mereka akan dinilai
dalam pengurusan makanan, pembuangan sampah, cuci pakaian
dan akhir sekali, ujian tahap stamina.
Nombor 125, Mu-deok.
Lulus.
Nombor 125, Mu-deok.
Lulus!
SERATUS DUA PULUH LIMA.
Nombor 125, Mu-deok.
Lulus!
Mu-deok sangat hebat.
Sekarang tinggal ujian stamina sahaja.
Kita boleh tonton dan sokong dia.
Tadi beta nampak ramai yang memiliki stamina tinggi.
Mustahil dia boleh menjadi lima teratas.
Tuanku. Terima kasih kerana membantu.
Selamat jalan.
- Jom. - Ya. Jom.
Mereka cakap begitu kerana tak mahu beta tonton, bukan?
Kenapa mereka berperangai sebegitu?
Aduhai. Mereka memang…
Sudahlah. Jom.
Tuanku, kita perlu ke sana.
- Beta tahu. - Baik, Tuanku.
Dapatkan air dari perigi yang terletak lima ri dari sini dan datang semula.
Jumlah pemohon yang lulus
untuk ujian kali ini hanyalah lima orang.
Ini ujian terakhir.
Saya perlu berada di tempat lima teratas.
Mula!
Dia tak bergerak sejak beberapa hari dan hanya pandang buku Kata-Kata Hati.
Betulkah?
Awak takkan berjaya dalam sehari.
Jangan tergesa-gesa.
Baiklah.
Kim Do-ju sangat risau tentang awak.
Beritahu jika rasa tak selesa.
Saya akan ikut kehendak awak dari segi makanan, pakaian dan tempat tidur.
Tak mengapa.
Angin sejuk sekarang.
Tutup tingkap awak.
Tuan Guru Seo Gyeong menulis surat yang hanya boleh dibaca dengan mata hati
untuk seorang gadis yang buta.
Saya nak tanya sesuatu.
Adakah ada gadis yang matanya buta yang rapat dengan Tuan Guru Seo Gyeong?
Sewaktu kekecohan 200 tahun yang lalu,
ketua Jinyowon
telah dijemput untuk membantu Tuan Guru Seo Gyeong.
Matanya buta.
Penerima surat cinta ini ialah ketua Jinyowon.
Tuan yakin tulisan ini patut diberi kepada orang ramai untuk dibaca?
Ini mengenai kisah peribadinya.
Tuan sengaja letakkannya dalam buku ini?
Nampaknya awak nak tahu isi tulisan ini melalui saya.
Biar saya beritahu sesuatu.
Apa yang tertulis di sini bukan tulisan peribadi mahupun persendirian.
Ramai ahli sihir dah baca, tapi mereka tak tahu ini surat cinta.
Oh, ya. Katanya, tiada siapa tahu ini surat cinta.
Kalau ada masa nak berfikir seperti itu,
lebih baik awak fokus kepada latihan awak.
Senang untuk kita kenal pasti surat cinta. Kenapa semua tak tahu?
Salah satu cara untuk baca ialah selepas berlatih untuk fokus,
tapi awak tahu ini surat cinta. Cuba fikir bagaimana nak baca surat ini.
Cara baca melalui latihan dan apabila tahu ini ialah surat cinta adalah berbeza.
Walaupun orang berlatih tak tahu,
ada cara lain untuk bacanya jika tahu ini surat cinta.
Apa caranya?
Selalunya surat cinta bermula dengan apa?
Tolong beritahu saya sesuatu.
Siapa nama
ketua Jinyowon pertama?
Semua surat cinta
bermula dengan nama penerima.
Ketua Jinyowon
memiliki nama keluarga Jin dan nama pertamanya ialah Seol-ran.
Nama penerima surat ialah Seol-ran.
"Hijau yang muncul di balik salji."
Itulah maksud "Ran".
Namanya
adalah pembuka surat ini.
AKU TAK BOLEH BERI AIR, TAPI IA MENGANDUNGI TANAH
Saya nampak.
Hei, itu dia.
Mu-deok dah nak lalu.
"Aku tak boleh beri air,
tapi ia mengandungi tanah.
Aku tak boleh beri rumput,
tapi ia mengandungi pokok.
Aku tak boleh tangkap angin,
tapi aku berehat di bawah batu.
Jika dibiarkan sahaja, semua objek di serata tempat
akan mekar kembali
di bawah tumbuhan yang kering.
Asap putih yang keluar daripada mulut
bersinar bak salji putih, lalu air mata bergenang.
Aku tak mampu mengalirkannya dan hanya menyorokkannya.
Aku tahu ia akan mekar kembali jika dibiarkan.
Namun aku hanyalah si bodoh yang tak mampu mengalirkan air mata."
Dua orang dah sampai.
Di mana Mu-deok?
Ada enam orang di hadapan Mu-deok.
Dia boleh lulus jika dia tewaskan dua orang.
NAMUN AKU HANYALAH SI BODOH YANG TAK MAMPU MENGALIRKAN AIR MATA
AKU TAK BOLEH BERI AIR, TAPI IA MENGANDUNGI TANAH
Awak nak ke mana?
Oh, ya.
Saya dah baca buku itu.
Nombor 29.
Jang Jeong-do, awak lulus.
Ada tempat untuk seorang sahaja lagi.
Saya tak perlu pelajar yang tak bertambah baik.
Mati sahaja kalau tak nak buat apa-apa.
Hei! Bahayalah!
Awak ingatkan awak masih Naksu?
Walaupun saya nampak lemah,
saya perlu buat apa yang saya boleh lakukan.
Jika saya tak nak buat apa-apa,
lebih baik saya mati.
Nombor 125, Mu-deok.
Awak lulus!
AKU TAK BOLEH BERI AIR, TAPI IA MENGANDUNGI TANAH
Apa yang ditulisnya sama dengan kandungan Kata-Kata Hati.
Jang Uk telah berjaya.
Dia berjaya lakukannya?
- Uk berada di mana sekarang? - Dia berada di Sejukwon.
Dia bawa orang suruhan yang sentiasa menemaninya ke Sejukwon
kerana dia pengsan.
Orang suruhan?
- Maksud awak, Mu-deok? - Ya.
Dia lulus ujian yang kita adakan.
Dia pengsan sebaik tiba di garisan penamat,
tapi dia masih berjaya.
Betulkah?
Dia cuma orang suruhan yang bahayakan nyawanya untuk penuhi arahan saya.
Semuanya arahan saya.
Apabila fikir semula,
dia sentiasa berada di sisi Uk.
Orang suruhan bernama Mu-deok.
Dengarnya apa yang saya baca ialah surat cinta daripada Tuan Gu Seo Gyeong.
Betulkah?
Kenapa tulis agar ia tak terlihat?
Dengarnya, wanita itu buta. Beliau mahu ia dibaca dengan hati.
Ia sangat berharga.
Tapi apa yang ingin
disampaikan tidak kesampaian.
Jika tidak, ia pasti berada di Jinyowon.
Bukannya di Songrim.
Surat cinta yang tak terlihat dan tak kesampaian.
Itu perbuatan penakut.
Dia serahkan hatinya tanpa pengetahuan penerima.
Itu sepucuk surat
yang bodoh dan menyayat hati.
Betul. Sepucuk surat…
perlu dihantar dan diterima.
PEMILIHAN ORANG SURUHAN SONGRIM
Itu bukan surat.
Apa itu surat?
Semua yang menyatakan hasrat hati ialah sepucuk surat.
Tunggu saya. Saya akan ke sana.
Jangan tertangkap. Pergilah.
Awak kasihankan saya kerana perlu mengambil ujian mengupah orang suruhan.
Dulu, awak seorang yang sangat hebat.
Jadi itu buat saya tak sedap hati.
Itu yang buatkan awak jadi setia dan bertanggungjawab.
Awak sanggup buat seperti ini,
jadi saya berpendapat saya perlu lebih bersungguh-sungguh lagi.
Awak pasti rasa terbeban.
Saya tak rasa terbeban tapi saya risau.
Apabila saya tulis surat balas,
saya tak tahu nak tulis sebagai tuan muda atau anak murid awak.
Atau saya perlu jawab seperti mana awak akan baca surat itu.
Bagaimana awak baca ia?
Saya beri jawapan seperti mana awak akan membacanya?
Awak pun? Bagaimana?
Awak tulis awak sanggup buat begini untuk jumpa saya.
Awak sanggup buat apa sahaja asalkan kita dapat bertemu.
Ini jawapannya.
Saya patut bersedia sebelum benarkan dia rapat dengan saya seperti ini.
Saya juga rindukan awak.
Itu jawapan saya.
Apa yang saya hantar
ialah sepucuk surat cinta yang bodoh dan menyedihkan
yang tak boleh terlihat
mahupun dihantar.
Saya rindu awak mulai pagi
- dan sepanjang hari… - Sudah.
Ia racun yang tak boleh dielakkan,
kerana penawarnya hanya ada pada seorang.
Awak dah hilang akal?
Ini cuma simptom. Saya telah diracun.
Jadi hanya ada Jang Uk dalam fikiran awak, Naksu.
Awak tak percaya apabila saya cakap saya mencintai awak.
Buat lebih baik supaya saya percaya.
Ini barang paling berharga yang saya pernah terima.
Tolong buat yang terbaik supaya boleh dapatkannya semula.
Saya bertaruh dengan orang suruhan awak, Mu-deok.
Lawan dan mati, Jang Uk.
Apabila saya cakap saya rindu awak,
ini maksud awak tahu kelemahan saya?
Jangan pergi.
Saya sangat sukakan Mu-deok.
Terjemahan sari kata oleh Nur Aqilah Miza